Kós

Kós (Turdus merula), čorny kós abo kosak je družina dróznow. Sančka je brunočorna, mjeztym zo je sanc čorny ze žołtym pyskom a rjenje spěwa abo fifoli. 

Wón je žiwy w Europje, poddružina Turdus merula aterrimus je žiwa mjez Waliziskej a Kawkazom, poddružina Turdus merula mauritanicus w sewjerozapadnej Africe. Někotre poddružiny so tež namakaja w Aziji, na Acorach, Kanariskich kupach a na Madeirje.

Ptačk je mjez 22 hač do 29 centimetrow dołhi a waži 75–135 gramow.

Jeho hłós při přiwabjowanju je podobny na „dukdukduk“ abo „sriii“, při alarmje „tikstikstiks“, spěwanje je podobne k fifolenju.

Ptačk hnězdźi w lěsach, zahrodach a parkach, dwójce abo trójce za lěto mjezy aprylom a julijom. Jeho hnězdo je kulojta šklička z trawiznow měšane z hlinu, ležacy  na lěsach, kerkach, wuwzaćnje tež na domach. Sančka njese 4-6 módrozelenych jejow ze zerzawobarbnymi blečkami, sedźa na nich 13-14 dnjow (jenož wona). Potom staratej so wobaj staršej 12 do 15 dnjow wo młodźata a pomhatej jim so žiwić hišće dalšej dwě njedźeli po wotlećenju z hnězda. Wone žeru insekty, wudźenki, šlinki a płody.

Kosy wotlětuja za čas zymy zdźěla do ćoplišich regionow. W poslednim času přezymuja wjele tež w městach.

 Nóžki 

 Wotkazy 

Kategorija:Ptaki